Kabuye Frank Kibirige

Kabuye Frank Kibirige munnayuganda munnabyabufuzi, mulimi, muyambi wa bantu era afaayo nnyo ku bulundi bww'abantu naddala abali mu bwetaavu (A humanitarian ). Ye mubaka wa paalamenti  ow'ekitundu ky'e Kassanda ey'obukiiika ddyo mu disitulikiti y'e Kassanda ,  mu ttundutundu lya Uganda ery'amasekkati mu paalamenti ya Uganda ey'ekkumineemu  . Ye mumyuka w’omukulembeze w’abavubuka mu Mubende eyawamu wansi w’ekisinde ky'amanyi g'abantu (People Power) mu kibiina ky’ebyobufuzi ekya National Unity Platform ,,,,,,,,. 

 Obuto bwe n’okusoma kwe 
Kabuye Frank Kibirige yazaalibwa  24,Omezi ogwekkumi  1997, ku ddwaaliro ly’e Mityana  ng’ayambibwako omusawo omuzaalisa Nansamba Margret mu disitulikiti y’e Mityana nga  mu kiseera kino ye disitulikiti y'e Kasanda  mu kyalo ekiyitibwa Kyakatebe.  Frank mutabani wa Kibirige Jonathan omusuubuzi omututumufu era Nakiwala Justine.

Kabuye yasomera ku ssomero lya pulayimale erya Kyakatebe Primary School  naye satifikeeti y’ebigezo  ebimalako omutenderra gwa pulayimalebya yagifuna mu  2010 okuva ku ssomero lya pulayimala erya  Fremma Day and Boarding Primary School mu disitulikiti y’e Mityana.  Olwo yasomera ku ssomero lya siniya erya Mityana Modern Secondary School   gyeyafunira satifikeeti ya Uganda ey'omutendera gw'ebyenjigiriza ebya siniya eyokuna (Uganda Certificate of Education) ne kw’ossa n'essomero lya siniya erya Lubiri Secondary  gye yafunira satifikeeti ye eya Uganda ey'ebyenjigiriza eby'omutendera gwa siniya ey'omukaaga ( Uganda Advanced Certificate of Education ) mu 201. Olwo yasomera ku yunivasite y'e Makerere  mu Kampala, gye yasomera ebibalo bya zi bizinennsi (business statistics) ,  n’atikkirwa ne ddiguli esooka nga 5,Omwezi ogwokutaano 2022. Omwaka 2023 wegwatuukira , Kabuye yali asoma ddiguli eyookubiri mu bibalo bya zi bizinensi (business statistics) ku yunivasite y’e Makerere .

 Emirimu gy'ebyobufuzi 
Mu Mwezi ogwomukaaga 2018, yafuna ekigendererwa n’alangirira okuvuganya ku bubaka bwa paaalamenti obw'ekitundu ky'e Kassanda ey'obukiika ddyo mu paalamenti ey’ekkumi n’emu oluvannyuma lw'eyali omubaka wa paalamenti mu kiseera ekyo Ssimewo Nsubuga owa NRM okwanjula ebbago okukola ennongoosereza mu ssemateeka ku ky'okuggyawo ekkomo ku myaka.     

Mu 2020, yalangirira okwesimbawo mu kulonda kwa bonna okwa 2021 era naasunsulwa ku kaadi ya National Unity Platform (NUP) okuvuganya ku kifo ky’omubaka wa paalamenti ow’e Kassanda ey'obukiika ddyo. 

Nga 16 Omwezi ogusooka 2021, Kabuye yalangirirwa ng’omubaka wa paalamenti omuggya ow'ekitundu ky’e Kassanda oluvannyuma lw’okumegga Ssimewo Nsubuga owa National Resistance Movement (NRM) gwe yali avuganya naye.   

Nga 18 Omwezi ogwokutaano 2021, Yalayizibwa nga omubaka wa paalamenti omuggya omulonde  owa Kassanda ey'obukiika ddyo.  

Nga 10 Omwezi ogw'omukaaga  2021, yalondebwa nga Minisita w'ekisiikirize n'ensonga z'abaana mu Mubende eyawamu . 

 Okukwatibwa 
Nga 14Omwezi ogwomusanvu , 2022, poliisi yakwata Kabuye Frank Kibirige ku bigambibwa nti yeenyigira mu kufa kw’omuyizi wa yunivasite y’e Makerere mu kulonda kwa Makerere okw'omuyizi akulembera banne.  Kigambibwa nti mu kampeyini z’okulonda ezaafuuka  ezakavuyo ekyaviirako abantu abatannamanyika okufumita omuyizi ono ebiso, Kabuye Frank yali ku yunivasite y’e Makerere era n’akwatibwa okuyamba poliisi okufuna ebisingawo ku byaliwo. Oluvannyuma yayimbulwa ku kakalu ka kkooti ng’okunoonyereza bwe kugenda mu maaso.   

 Ebijuliziddwa